GKK Šibenik

**GKK Šibenik**, hrvatski košarkaški klub iz Šibenika.

## Historija
KK Šibenik, odnosno KK "Šibenka" osnovana je 1973. godine. Od osnutka je u samo šest godina postojanja prošla sve tadašnje lige i u sezoni 1979./80. ušla u prvu ligu Jugoslavije. Prvu službenu utakmicu klub je odigrao 27. travnja 1974. godine u tadašnjoj Hrvatskoj ligi (3. jugoslavenska liga) i izgubili su od sinjskoga Alkara, 73:75. 9. listopada 1976. godine klub je ušao u jugoslavensku 2. ligu Zapad.

Godine 1983. postaju prvaci Jugoslavije, a u finalnoj su utakmici 9. travnja 1983. godine, dobili sarajevsku KK Bosnu. Naslov je Šibenčanima naknadno oduzet, par dana nakon što su im dodijeljene medalje i pokal, jer su odbili odigrati ponovljenu majstoricu s KK Bosnom u Novom Sadu.

"Izvornu" majstoricu u Šibeniku dobili su Šibenčani u dramatičnoj završnici s 83:82, pogotcima iz slobodnih bacanja (iz KK Bosne osporavali su dosuđena slobodna bacanja), koje je postigao Dražen Petrović. U sezonama 1981./82. i 1982./83. bili su finalisti Kupa Radivoja Koraća i oba puta su izgubili od iste momčadi - Limogesa iz Francuske. Kroz svoju povijest klub je iznjedrio mnogo mladih i darovitih igrača, a najpoznatiji i nažalost prerano preminuli je Dražen Petrović.

Raspadom Jugoslavije klub je postao članom A-1 Hrvatske lige, a 2010. biva ugašen zbog financijskih problema.

Košarkaški klub “Šibenik Stari grad” (KK Šibenik SG) službeno je počeo s radom 2. studenoga 2010. godine(kao nasljednik KK Varoša) kad je održana izvanredna izborna Skupština. Na istoj je izabran novi Upravni odbor i druga tijela kluba. Uprava je satkana od poznatih gospodarstvenika, bivših igrača  i uglednih športskih djelatnika. Klub je preuzeo obveze KK “Stari grad”.

Šibenski košarkaški drugoligaš Šibenik Stari grad od kolovoza 2011. nosi ime GKK Šibenik (Građanski košarkaški klub "Šibenik") ili skraćeno Šibenik. Odluka o promjeni imena donesena je na Skupštini kluba, kao i odluka da na čelu Upravnog odbora i dalje ostaje Ante Gaćina.

U klubu djeluju sve selekcije od seniora, juniora, kadeta, mlađih kadeta.

Pri klubu rade vrsni košarkaški treneri: Jeronimo Šarin, Petar Maleš, Miro Jurić i Josip Klisović.

GKK Šibenik ima odličnu suradnju sa školom košarke "Dražen Petrović", u kojoj rade treneri: Branko Klisović, Zoran Huljev, Ante Nerber, Miro Jurić, Krešimir Vlaić, Marko Matulja i ini.

Klub se natječe u svim ligama pod okriljem Hrvatskoga košarkaškog Saveza. Seniorski sastav u A2 Hrvatskoj košarkaškoj ligi - jug u sezoni 2011/12. zauzeo je 2. mjesto. U sezoni 2012/2013. zauzeo je 1. mjesto u A2 ligi - jug. U Kvalifikacijama za A1 ligu, Šibenik je osvojio  1. mjesto. S 8 pobjeda i bez poraza u kvalifikacijama, GKK "Šibenik" izborio je plasman u A1 ligu za sezonu 2013./14.

U sezoni 2016./17., GKK Šibenik je bio prvak A-1 lige u fazi prije doigravanja.

### Ime kroz povijest
*1973.-1979. Šibenik
*1979.-1992. Šibenka
*1992.-1994. Šibenik Zagrebmontaža (Šibenik ZM)
*1994.-1995. Šibenik
*1995.-1996. Šibenik A.E.C.
*1996.-1999. Šibenik
*1999.-2000. Jadransko osiguranje
*2000.-2003. Šibenik
*2003.-2004. Šibenka
*2004.-2005. Šibenka Dalmare
*2005.-2010. Šibenik (ugašen 2010.)
*2010.-2011. Šibenik Stari grad
*2011.-danas GKK "Šibenik"

## O klubu
Boja dresova je narančasta. Pričuvna boja je crna.

Navijači tog košarkaškog kluba su Šibenski Funcuti.

Navijači im skandiraju "Ši-Ši-Šibenka" i "Jug te voli Šibenko".

Svoje utakmice igraju u dvorani na Baldekinu.

## Priznanja
#### Klupski uspjesi
* Prvak SFR Jugoslavije: 1982./83.*
* Prvaci lige pred doigravanje: 1982./83., 2016./17.

#### Međunarodni uspjesi
* Finalist Kupa Radivoja Koraća: 1981./82., 1982./83.

(*naslov prvaka Jugoslavije za 1983. administrativno je dodijeljen KK Bosni)

## Najpoznatiji treneri
* Nikola Kessler
* Zoran Slavnić
* Vlade Đurović
* Faruk Kulenović
* Nenad Amanović
* Vojislav Vezović
* Dušan Ivković
* Borislav Džaković (Bora Džaković)

Klub su još trenirali  Živko Ljubojević,  Vlado Vanjak,  Boris Kurtović,  Anđelko Matov,  Dražen Brajković i Denis Bajramović.

## Najpoznatiji igrači

* Dražen Petrović
* Aleksandar Petrović
* Predrag Šarić
* Ivica Žurić
* Nenad Slavica
* Ivica Gulin
* Željko Marelja
* Branko Macura
* Zoran "Moka" Slavnić
* Srećko Jarić
* Miro Jurić
* Bruno Petani
* Živko Badžim
* Zoran Kalpić
* Ivan Kapov
* Fabijan Žurić
* Nikola Jelavić
* Živko Ljubojević
* Sreten Đurić
* Nikola Radulović
* Nebojša Zorkić
* Srđan Dabić
* Zoran Prelević
* Hüseyin Beşok
* Jeronimo Šarin
*Franko Nakić

### Povijesni sastavi
*Hrvatska liga, trener prof. Ivica Slipčević:
Šuperba, Ninić, Smolić, Milković, Škaro, Nenad Amanović, Babić, Ramljak, Bujas, Aleksandar Petrović, Lakoš, Batinica
*Druga liga, trener pok. Nikola Kessler:
Jurković, Anđelić, Smolić, Goran Furčić, Nikola Jelavić, Petani, Amanović, Babić, Kašić, Predrag Šarić, A.Petrović, Nenad Slavica
*1. prvoligaška sezona, trener Vojislav Vezović:
:Vučica, Fabijan Žurić, Kulušić, Ljubojević, Petani, D.Petrović, Slavnić, Macura, Marelja, Šarić, Babić, Slavica
*2. prvoligaška sezona, trener Vojislav Vezović
:Vučica, F.Žurić, Kulušić, Jablan, Petani, D.Petrović, Slavnić, Macura, Marelja, Šarić, Jarić, Slavica
*3. prvoligaška sezona, trener Faruk Kulenović (završnica Kupa Radivoja Koraća 1981./82.)
:D.Petrović, Fabijan Žurić, Robert Jablan, Živko Ljubojević, Bruno Petani, Sreten Đurić, Damir Damjanić, Branko Macura, Željko Marelja, Predrag Šarić, Srećko Jarić, Nenad Slavica
*4. prvoligaška sezona, trener Vlade Đurović (završnica Kupa Radivoja Koraća 1982./83.)
:D.Petrović, Milan Zečević, Ivica Žurić, Živko Ljubojević, Bruno Petani, Sreten Đurić, Damir Damjanić, Branko Macura, Željko Marelja, Predrag Šarić, Srećko Jarić, Nenad Slavica
*5. prvoligaška sezona, trener Vlade Đurović
:Seper, Zečević, I.Žurić, Ljubojević, Petani, Đurić, F.Žurić, Macura, Marelja, Šarić, Jarić, pok. Livljanić

## KK Šibenik u međunarodnim natjecanjima

Najveći uspjeh Šibenika je finale Kupa Radivoja Koraća 1982. i 1983. godine. U tom natjecanju je klub sudjelovao devet puta, a 2004./05. su sudjelovali i u Jadranskoj ligu, gdje su zauzeli jedanaesto mjesto.

## Zanimljivosti
* Klub je postavio svojevrsni svjetski rekord - nakon što su gubili 18 razlike kod kuće protiv KK Partizana, predvođenog Divcem, Paspaljem, Đorđevićem i ostalima, Šibenčani, prave seriju 21:0 (odnosno 24:1), kojom preokreću i dobivaju utakmicu. Uz sve ovo valja imati na umu kako je to bilo u doba dok su bila 2 poluvrjemena, i sat se nije zaustavljao, kada je bio postignut koš.

## Reference

## Vanjske veze
* sibenik.in: Video Dani ponosa i slave 
* linguasport - rezultati košarkaških eurokupova